Keith

"*Berhenti! Aku tak nak lukis dah! Aku nak pergi melancong!*"
— Keith, Lawak Kampus Jilid 29, m/s 121

**Keith** atau nama sebenarnya, **Keith Chong Kah Hwee** adalah seorang kartunis dari Kadokawa Gempak Starz yang popular dengan hasil karyanya, Lawak Kampus dan lain-lain.

## Profil

Selepas tamat belajar rekaan grafik di In-House Multimedia College Kuala Lumpur pada 1994, Keith melanjutkan pelajaran dalam animasi 2D di Limkokwing University of Creative Technology. Kemudian Keith belajar animasi 3D di Sheridan College, Kanada. Pada 2003, dia menyertai KGS sebagai pembantu artis komik dan kemudian menjadi artis komik sepenuh masa. Kini namanya diangkat sebaris dengan artis komik terbaik Asia Tenggara.

Komik 4-panelnya, Lawak Kampus menjadi hit di kalangan pembaca Malaysia. Malah ia turut diterbitkan di China melalui majalah mingguan Comic World. Keith juga merupakan artis komik di sebalik siri komik Wasabi. Selain Lawak Kampus, Keith turut menyelia penerbitan komik Lawak Kingdom. Tahun 2018 menyaksikan sambutan ulang tahun ke-15 Lawak Kampus.

## Anugerah

* 2005: Menang Best Multi Frame Comic Strip Finalist di 2nd Oriental Animation & Comic Competition (OACC)
* 2007: Menang Best Overseas Comic di 3rd Oriental Animation & Comic Competition (OACC)
* 2008: Menang Shorei Award di Japan's 1st International MANGA Award
* 2009: Menang Most Popular Comic di 1st Malaysian Mandarin Comic Society Awards
* 2011: Menang Best 4-Panel Comic Strip di 2nd Malaysian Mandarin Comic Society Awards
* 2012: Menang Golden Monkey King Award untuk Best Foreign Comic di 8th China International Cartoon & Animation Festival (CICAF)
* 2014: Menang Gold Award untuk Best Comic Storyboard di 11th Oriental Animation & Comic Competition (OACC)
* 2015: Menang Best 4-Panel Comic Strip untuk Asian Youth Animation & Comics Contest anjuran Asian-Pacific Animation & Comics Association (APACA)
* 2017: Menang Outstanding Comic Artist di China-Asean Top Business Award
* 2018: Menang Best Humor Comic di Asia Pasific Animation & Comics Award

## Karya

* Siri Lawak Kampus
* Lawak Seleb
* Lawak Seleb Superstar
* Wasabi
* Super K6 Gang I
* Super K6 Gang II
* Komik strip 4-panel Lello Popo (versi filem)
* Siri Lawak Kingdom

## Petikan

"*Nak cari keseimbangan antara kerja dan kehidupan tu perlukan skil... Waktu jadi pelajar tulah detik paling menggembirakan. Nikmatilah zaman belajar korang selagi boleh~*"
— Keith, Lawak Kampus Jilid 21

"*"Keith! Apa yang diperlukan untuk menjadi artis komik?"Kena tahan: Kemiskinan, kelaparan, kesusahan, kesakitan, takde kelapangan, takde kawan, takde masa bercinta, takde kehidupan."Err... rasanya aku nak kekal jadi peminat komik jelah. Terima kasih!"*"
— Keith, Lawak Kampus Jilid 23

"*Bila situasi dan keadaan tak boleh diubah, jadi kenalah tukar mentaliti dan cara kita berfikir... Kena tukar kesukaran jadi keseronokan~*"
— Keith, Lawak Kampus Jilid 25

"*Semoga saya diberi kekuatan dan fokus untuk mencipta lebih banyak karya... onegai... T\_T*"
— Keith, Lawak Kampus Jilid 28

"*Sejak kebelakangan ni asyik nampak gambar orang melancong ke Jepun kat timeline FB... Woi! Jagalah sikit perasaan orang yang tak boleh pergi bercuti ni. Wuu... teringin nak ke Jepun... T\_T*"
— Keith, Lawak Kampus Jilid 29

"*2018 akan jadi tahun yang sangat mencabar! Saya berdoa dan berharap agar saya dan kedua-dua pembantu saya beroleh semangat dan keazaman untuk menempuhnya!!!*"
— Keith, Lawak Kampus Jilid 31

## Video

Lawak Kampus 10th Anniversary - Keith Interview